SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 294

**2022. gada 5. maijā plkst. 12.40**

Daļēji attālināti videokonferences formātā

Sēdē piedalās:

**komisijas deputāti**:

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

**uzaicinātās personas:**

* Ministru prezidenta parlamentārā sekretāre **Evika Siliņa;**
* Iekšlietu ministrijas parlamentārais sekretārs **Mārtiņš Šteins,** Saeimas deputāts**;**
* Iekšlietu ministrijas valsts sekretāra vietnieks Juridiskā departamenta direktors **Vilnis Vītoliņš;**
* Iekšlietu ministrijas Normatīvo aktu nodaļas juriste **Dace Radzeviča;**
* Ekonomikas ministrijas Administrācijas vadītāja **Dace Gaile;**
* Ekonomikas ministrijas Mājokļu politikas departamenta vecākā referente **Baiba Cīrule;**
* Tieslietu ministrijas parlamentārā sekretāre **Ilona Kronberga;**
* Tieslietu ministrijas Valststiesību departamenta direktore **Sanita Armagana;**
* Finanšu ministra padomniece **Karina Ploka;**
* Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta direktors **Raivis Bremšmits;**
* Labklājības ministrijas[Sociālā darba un sociālās palīdzības politikas d](https://www.lm.gov.lv/lv/strukturvieniba/sociala-darba-un-socialas-palidzibas-politikas-departaments)epartamenta direktore **Ilze Skrodele-Dubrovska;**
* Latvijas Pašvaldību savienības padomniece veselības un sociālajos jautājumos **Ilze Rudzīte;**
* Latvijas Pašvaldību savienības padomnieks tautsaimniecības jautājumos **Aino Salmiņš.**

**citas personas:**

Saeimas Juridiskā biroja **vecākā juridiskā padomniece Lilita Vilsone**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate**

**Sēdi vada:** komisijassekretārs E.Šnore

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

1. Grozījumi Ukrainas civiliedzīvotāju atbalsta likumā (1457/Lp13) 1.lasījums.

2. Dažādi.

**E.Šnore** atklāj komisijas sēdi, veic deputātu klātbūtnes pārbaudi un informē par izskatāmo darba kārtību un uzaicinātajām amatpersonām.

1. Grozījumi Ukrainas civiliedzīvotāju atbalsta likumā (1457/Lp13) 1.lasījums.

**E.Šnore** dod vārdu likumprojekta autoriem.

**E.Siliņa** informē, ka Ekonomikas ministrijas izstrādātais un valdības atbalstītais likumprojekts paredz atbalstu Ukrainas civiliedzīvotājiem saistībā ar 90 dienām, kuras viņi šeit uzturas, bet atbalstu pamatā saņem Latvijas mājsaimniecības, kuras jau izmitina un vēl izmitinās Ukrainas bēgļus – mājsaimniecībām no šī gada 1. maija būtu iespējams saņemt atlīdzību par pirmo cilvēku 100 eiro mēnesī un par katru nākamo izmitināto personu – 50 eiro mēnesī, bet ne vairāk kā 300 eiro mēnesī vienam mājoklim, kur izmitinātas šīs personas. Atlīdzību mājsaimniecības varētu saņemt neatkarīgi no tā, vai paši uzturas šajā mājoklī vai nē.

Grozījumi paredz arī valsts nodrošinātu pārtikas saņemšanu līdz 30 dienām. Tiek samazināta ēdināšana personām, kas paliek vietās, kur iespējams gatavot pašiem.

Lūdz piedāvāto likumprojektu izskatīt steidzamības kārtā un pieņemt Saeimas šodienas sēdē.

**B.Cīrule** papildina par ēdināšanu, pārtikas nodrošināšanu līdz 30 dienām – ir redakcionāli precizēts, lai būtu saprotams, ka tas varētu ietvert arī pārtikas produktu piegādi, bet šis periods tiek samazināts līdz 30 dienām. Likumprojektā paredzēts arī šīs normas spēkā stāšanās datums – 23. maijs, lai paredzētu nelielu pārejas periodu ēdināšanas saīsināšanai.

Vēl ir paredzēti arī grozījumi, lai iekļautu šīs izmaksas atlīdzībā mājsaimniecībai.

**E.Šnore** dod vārdu Juridiskajam birojam.

**L.Vilsone** komentē, ka nepieciešamas diskusijas par likumprojektu (par 7.1 pantu), tādēļ lūdz noteikt reālu priekšlikumu iesniegšanas termiņu uz otro lasījumu – līdz 9. maija plkst. 17.00, pretējā gadījumā nevar būt runa par labu likumdošanas praksi.

**R.Bremšmits** informē, ka VARAM vēlēsies sniegt priekšlikumus šim likumprojektam.

**E.Šnore** pateicas sēdes dalībniekiem unaicina deputātus konceptuāli atbalstīt likumprojektu, tā virzību 1.lasījumam un steidzamību.

**E.Šnore** aicina atbalstīt **steidzamības** noteikšanu šim likumprojektam.

*Deputāti* ***atbalsta*** *likumprojekta* ***steidzamību****.*

**E.Šnore** aicina atbalstīt **likumprojektu** konceptuāli un virzīt izskatīšanai Saeimas šīsdienas plenārsēdē 1.lasījumā.

*Deputāti* ***atbalsta likumprojekta*** *virzīšanu izskatīšanai Saeimas šīsdienas plenārsēdē 1.lasījumā.*

**E.Šnore** aicina noteikt **referentu** šim likumprojektam, aicina pieteikties brīvprātīgos.

*M.Šteins piesakās būt par referentu likumprojektam,* ***referents*** *par likumprojektu –* ***M.Šteins****.*

*Deputātiem nav iebildumu.*

**E.Šnore** aicina noteikt **priekšlikumu iesniegšanas termiņu** šim likumprojektam otrajam lasījumam **–** **9. maijs plkst. 17.00.**

*Deputātiem nav iebildumu.*

**LĒMUMS:**

**-** konceptuāli atbalstīt likumprojektu“GrozījumiUkrainas civiliedzīvotāju atbalsta likumā” (1457/Lp13)unvirzīt to izskatīšanai Saeimas šīsdienas plenārsēdē 1.lasījumā;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas termiņu otrajam lasījumam – 9. maijs plkst. 17.00;

- noteikt par referentu M.Šteinu;

- lūgt Saeimu likumprojekta izskatīšanu 2. lasījumā iekļaut Saeimas 12. maija plenārsēdes darba kārtībā.

E.Šnore pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 13.00.

Komisijas sekretārs E.Šnore

Komisijas deputāts R.Bergmanis

Protokolēja E.Kalniņa